PSG คว้างานก่อสร้าง “XPPL Expansion Phase 1” รับเงินกว่า 8.8 พันลบ.
PSG ชนะประมูลงานก่อสร้าง “XPPL Expansion Phase 1” ของ Xekong Power Plant Company Limited มูลค่าโครงการ 8.89 พันลบ. รองรับขยายกำลังการผลิตถ่านหิน
PSG ชนะประมูลงานก่อสร้าง “XPPL Expansion Phase 1” ของ Xekong Power Plant Company Limited มูลค่าโครงการ 8.89 พันลบ.
12 ม.ค. 2565

บริษัท พีเอสจีคอร์ปอเรชั่น จำกัด (มหาชน) หรือ PSG ระบุว่า บริษัทได้รับการคัดเลือกให้เป็นผู้ชนะการประมูลงานก่อสร้างโครงการ XPPL Expansion Phase 1 ของ Xekong Power Plant Company Limited มูลค่าโครงการ USD 263,955,452.33 (รวมภาษีมูลค่าเพิ่ม) หรือเทียบเท่ากับประมาณ 8,895,298,743.52 บาท (โดยอ้างอิงอัตราแลกเปลี่ยนในวันที่ปัจจุบัน) เพื่อรับสิทธิในการดำเนินงานก่อสร้าง (Turnkey Construction) เพื่อรองรับการขยายกำลังการผลิตถ่านหิน จากขนาดประมาณ 2.94 ล้านตันต่อปี เป็นขนาด 15 ล้านตันต่อปีที่จังหวัดเซกอง ประเทศสาธารณรัฐประชาธิปไตยประชาชนลาว ซึ่งโครงการดังกล่าวมีระยะเวลาดำเนินงานประมาณ 32เ ดือน โดยบริษัทอยู่ระหว่างการเจรจาเพื่อเข้าลงนามในสัญญาก่อสร้างที่เกี่ยวข้องภายในระยะเวลาที่เหมาะสมกับ Xekong Power Plant Company Limited